ایراندا گنج بیر قادینین اؤلومون‌دن سونرا باشلایان اعتراضلارلا باغلی توتوقلانان اسکی جمهورباشقانلاریندان علی‌اکبر هاشمی رفسنجانینین قیزی فائزه هاشمینین ۵ ایل حبس جزاسینا محکوم ائدیلدیگی بیلدیریلدی.
هاشیمینین وکیلی ندا شمس اؤز توییتر حسابیندا موکیلینین "رژیم علیه‌ینه تبلیغات" و "اجتماعی آساییشی پوزماق" اتهامی ایله ۵ ایل حبس جزاسینا محکوم ائدیلدیگینی آچیقلادی.
شمس، محکمه‌نین قرارینا اعتراض یولونون آچیق اولدوغونو قید ائتدی.
فائزه‌نین هله ده حبسده اولدوغونو بیلدیرن شمس، اونونلا باغلی باشقا شکایتلرین ده اولدوغون ایفاده ائتدی.
فائزه هاشمی، ۲۷ سپتامبردا باشکند تهران‌دا گنج بیر قادینین اؤلومون‌دن سونرا باشلایان اعتراضلار سیراسیندا "گؤستریچیلره تحریک ائتدیگی" اتهامی ایله گؤزآلتینا آلینمیشدی.
یارغی ارکی سؤزچوسو مسعود ستایشی، ۱۱ اکتبردا وئردیگی آچیقلامادا، هاشمینین "اجتماعی آساییشی پوزماق" و "رژیم علیه‌ینه تبلیغات" اتهامی ایله توتوقلاندیغینی آچیقلامیشدی.
هاشمی، ۲۰۲۱-جی ایلین ژانویه آییندا بیر دانیشماسیندا، آمریکا بیرلشمیش دؤولتلرینین ایرانا قارشی باسقیلارینی دستکله‌دیگینی آچیقلامیش و  اؤز چئوره‌سی داخیل بیر چوخ کسیمدن تپکی آلمیشدی. هاشمی آوریل آیینداکی بیر دانیشماسیندا دا سپاه اوردوسونون آمریکانین تحریملر لیستینده قالماسی اولدوغونو لازیم سؤیله‌میشدی.
هاشمی حاقیندا آیریجا، داها سونرا "ظارافات" اولدوغونو ادعا یؤنه‌تیمینه قارشی تحریملره دستک وئردیگی سببی ایله می آییندا سوروشدورما باشلادیلمیشدی.
